Reverendo et venerabili patri in Christo et domino karissimo Guillermo, Dei gratia Cluniacensi abbati, frater Aimarus, ecclesiæ Figiacensis humilis minister, salutem et obedientiam cum multimoda reverentia et honore. Vestram duximus reverendam paternitatem exorandam, ut vestra clementia apud vos et sacrum sanctum Cluniacense capitulum, cum gravi infirmitate corporali detenti ad capitulum non possimus interesse, nos, si placet, habeat excusatos. Dirigimus etiam ad vos procuratores nostros venerabiles fratres nostros, decanum nostrum Figiacensem videlicet, et Poncium monachum nostrum, firmum et ratum quicquid per ipsos et commissis (sic), confirmatum sive procuratum fuerit perpetuo nos et ecclesia Figiacensis perpetuo habituri. Vestrum voluntatem et beneplacitum nobis tanquam vestris per eos rescribentes. Datum apud Aureliacum, in quindena Paschæ.